Kosjtsjej kan ikke drepes ved å angripe kroppen hans. Hans sjel er gjemt i en nål, i et egg, i en and, som er i en hare, som er i en kiste begravd under et grønt eiketre på Byan-øyen, ute på havet. Så lenge sjelen hans er trygg, kan han ikke dø. Om kisten blir gravd opp og åpnet, vil haren forsøke å rømme, om den blir drept, vil anden forsøke å fly vekk. Den som får egget i besittelse har Kosjtsjej i sin makt.